Əli Məmmədov (dəmiryolçu)

Məmmədov Əli Ruf oğlu () — Azərbaycan dəmiryolçusu, Azərbaycan Respublikasının əməkdar mühəndisi (2010), "Şərəf nişanı" ordeni laureatı (1986), Fəxri dəmiryolçu (1994), Birinci Qarabağ müharibəsi iştirakçısı (1991–1994), Əmək veteranı (1988)., Fərdi təqaüdçü (2017)

 Həyatı 
Əli Ruf oğlu Məmmədov 15 mart 1947-ci il Azərbaycan Respublikası Cəbrayıl rayonu Aşağı Maralyan kəndində fəhlə ailəsində anadan olmuşdur. 1954-cü il tarixdə Maralyan səkkizillik məktəbinin I sinfinə daxil olmuş, 1962-ci il tarixdə həmin məktəbin VIII sinfini bitirmişdir. 1962-ci il tarixdə Bakı Dəmir Yolu Nəqliyyatı Texnikumuna daxil olur, 1966-cı ildə həmin texnikumun Hərəkətin təşkili və istismarı fakültəsini bitirir. Təhsilini davam etdirmək üçün Əli Məmmədov 1966-cı ildə Rostov Dəmiryol Nəqliyyatı Mühəndisləri İnstitutuna daxil olur və 1978-ci ildə həmin institutu Dəmir Yollarının İstismarı ixtisası üzrə bitirirAzərbaycan Dəmiryolçusu qəzeti № 6 (6731), 28 mart- 4 aprel 2007-ci il. səh. 2.

 Əmək faliyyəti 
İlk əmək faliyyətinə 1965-ci ilin iyun ayında Bakı Yük Stansiyasında yük-qəbul-təhvilçisi kimi başlamış və sonra Yol dəyişdiricisi vəzifəsində çalışmışdırAzərbaycan Dəmiryolçusu qəzeti № 6 (6731), 28 mart — 4 aprel 2007-ci il. səh. 2.
1966-cı ilin noyabr ayında Keşlə Dəmiryol Stansiyasında texniki kontorunda vaqon yazan, böyük yol dəyişdiricisi, post növbətçisi vəzifələrində çalışan Əli Məmmədov üzərinə düşən vəzifələri layiqincə yerinə yetirmişdir. Elə bu səbəbdən də 1968-ci ilin avqust ayında Sumqayıt Dəmiryol Stansiyasında stansiya növbətçisi vəzifəsinə təyyin edilir.
1969-cu ilin noyabr ayında Azərbaycan Dəmir Yolları İmişli hissəsinin qatar dispetçeri vəzifəsinə təyyin olunduqdan sonra İmişli hissəsində böyük mühəndis, hissə üzrə növbətçi vəzifələrində çalışır. Naxçıvan Dəmir Yolu Hissəsində Hərəkət şöbəsinin istismar üzrə müavini vəzifəsində təyin edilən Əli Məmmədov 1979-cu ilin avqust ayında Sabirabad rayonunda yerləşən Sabir stansiyasında rəis kimi əmək fəaliyyətini davam etdirir.
1987-ci ilin mart ayında Naxçıvan Dəmir Yolu hissəsinin rəisinin birinci müavini və 2004-cü ilin fevral ayından isə Azərbaycan Dəmir Yolu Daşıma Proseslərinin İdarəetmə Birliyinin rəisinin Cənub istiqaməti üzrə müavini təyyin edilirAzərbaycan Dəmiryolçusu qəzeti № 6 (6731), 28 mart- 4 aprel 2007-ci il. səh. 3.
2010-cu ilin May ayında Azərbaycan Dəmir Yolları Qapalı Səhimdar Cəmiyyəti Yük Daşımaları Departamentinin Cənub İstiqaməti üzrə bölmə rəisi vəzifəsinə təyin edilmiş və 2020-ci ilin fevral ayında yaşla əlaqədar təqaüdə çıxmışdır.

 Təltifləri 
1985-ci ildə Naxçıvan Muxtar Respublikasının Ali Məclisinin qərarı ilə "Əməkdə fərqlənməyə görə" medalı ilə təltif edilmişdir.

1986-cı ildə SSRİ Yollar Nazirliyinin qərarı ilə "Şərəf nişanı" ordeni ilə təltif edilmişdir.

1988-ci il 29 aprel tarixində uzun illər ictimai əməklə məşğul olduğuna görə Naxçıvan Muxtar Respublikasının Ali Məclisinin qərarı ilə "Əmək veteranı" medalı ilə təltif edilmişdir.

1989-cu ildə Cəhbədə növbəli postlarda göstərdiyi xidmətlər səbəbindən Naxçıvan Muxtar Respublikasının Ali Məclisinin qərarı ilə Müharibə vetiranı adı verilib.

1994-cü ildə Yollar Nazirliyinin 41 saylı qərarı ilə Fəxri dəmiryolçu nişanı ilə təltif edilmişdir.

2010-cu il 12 oktyabr tarixində ölkənin nəqliyyat sisteminin inkişafında xidmətlərinə görə Azərbaycan Respublikasının Prezidentinin Sərəncamı ilə Azərbaycan Respublikasının əməkdar mühəndisi fəxri adı verilmişdirAzərbaycan qəzeti, № 224 (5625), 13 oktyabr 2010-cu il. səh. 3. ADY QSC-nin işçilərinə fəxri adının verilməsiXalq qəzeti, № 224 (26574), 13 oktyabr 2010-cu il. ADY QSC-nin işçilərinin təltif edilməsi.

2017-ci il 12 oktyabr tarixində Azərbaycan Respublikası Prezidentinin Sərəncamı ilə Azərbaycan Respublikası Prezidentinin fərdi təqaüdü verilbAzərbaycan Dəmiryolçusu qəzeti № 10 (6990), oktyabr 2017-ci il. səh. 1.

 Birinci Qarabağ müharibəsi 
Əli Məmmədov Birinci Qarabağ müharibəsinin ilk günlərindən arxa cəbhədə xüsusi fəallıq göstərmişdir. 1993-cü ilin 23 oktyabr tarixində Ermənistan Respublikası Silahlı Qüvvələri tərəfindən Cəbrayıl və Füzuli rayonlarını işğal etməsi nəticəsində Horadiz Dəmiryol Stansiyasından 54 örtülü vaqonla mülkü əhalini, 18 ədəd yüklə dolu yük vaqonlarını mühasirədən çıxarılmasını öz üzərinə götürür və iki Lokomotivlə mülki əhalini və yük vaqonlarını çox çətinliklə atəş altından itkisiz çıxarır və İmişli stansiyasına gətirir.

 Ailəsi 
1972-ci ildə Əhmədova Məhluqə ilə ailə qurur. Bu izdivacdan onların 3 övladı dünyaya gəlir.

 İstinadlar 

Kateqoriya:Cəbrayıl rayonunda doğulanlar
Kateqoriya:"Əmək veteranı" medalı ilə təltif edilənlər
Kateqoriya:"Əməkdə fərqlənməyə görə" medalı ilə təltif edilənlər
Kateqoriya:"Şöhrət" ordeni ilə təltif edilənlər
Kateqoriya:Fəxri dəmiryolçular
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:Azərbaycan tərəfindən Birinci Qarabağ müharibəsi iştirakçıları